चलती ट्रेन में चढ़ने की कोशिश कर रहा था, तभी पैर फिसल गया
Railway cop saves man from being crushed by train at Mumbai station, ट्रेन-प्लेटफॉर्म के बीच फंसा पैसेंजर, RPF जवान ने बचाई जान
मुंबई के बांद्रा टर्मिनस पर मंगलवार को एक पैसेंजर की लापरवाही की वजह से उसकी जान पर आ बनी। दरअसल, पैसेंजर चलती ट्रेन में चढ़ने का प्रयास कर रहा था। इसी दौरान उसका पैर फिसला और वह पटरियों के नीचे जाने ही वाला था, तभी स्टेशन पर तैनात रेलवे सुरक्षा बल (RPF) के जवान ने उसे पीछे खींच लिया।
इस घटना का वीडियो स्टेशन पर लगे सीसीटीवी में कैद हो गया, जिसे वेस्टर्न रेलवे ने अपने ट्विटर अकाउंट से शेयर किया है।
7 सेकंड की क्लिप की शुरुआत में पैसेंजर भारी सूटकेस लिए हुए चलती ट्रेन पर चढ़ने का प्रयास करता है। इस दौरान उसका वैलेंस बिगड़ता है। पैसेंजर ट्रेन की पटरियों के नीचे जाने ही वाला होता है, तभी वहां तैनात RPF कांस्टेबल सुशील कुमार पैसेंजर को पीछे से पकड़कर ट्रेन से दूर खींच लेते हैं, जिससे यात्री की जान बच जाती है।
वीडियो शेयर करते हुए वेस्टर्न रेलवे ने लिखा कि RPF कांस्टेबल सुशील कुमार की तत्परता और सूझबूझ से स्वराज एक्सप्रेस में सवार होने की कोशिश कर रहे यात्री की जान बच गई। पैसेंजर्स से अपील है कि रेलवे के नियमों का पालन करें, चलती ट्रेन में न चढ़ें और उतरे।
रेल मंत्रालय ने भी पैसेंजर्स ने नियमों का पालन करने को कहा
रेलवे के इस ट्वीट को रेल मंत्रालय ने भी रीट्वीट कर यात्रियों से चलती ट्रेन में नहीं चढ़ने का अनुरोध किया। मंत्रालय ने लिखा "आइए जल्दीबाजी न करें, आपका जीवन किसी भी चीज से ज्यादा कीमती है! हम यात्रियों से आग्रह करते हैं कि चलती ट्रेन में न चढ़ें और न ही उतरें।"
इससे जुड़ी अन्य खबरें भी पढ़ें...
ट्रेन और प्लेटफार्म के बीच फंसा युवक, जयपुर स्टेशन पर गलत ट्रेन में चढ़ गया था, चलती ट्रेन से उतरते समय गिरा
जयपुर स्टेशन पर चलती ट्रेन से उतरने के चक्कर में एक युवक नीचे गिर गया। यात्री प्लेटफार्म और ट्रेन के बीच फंस गया। वहां मौजूद रेलवे प्रोटेक्शन फोर्स (RPF) के जवान ने समय रहते यात्री को पकड़कर खींच लिया। यह पूरी घटना स्टेशन पर लगे सीसीटीवी में कैद हो गई। पढ़ें पूरी खबर...